ddrg/super_eurlex huggingface dataset:
»bidrage til«: at en virksomheds aktiviteter sammen med andre enheders aktiviteter forårsager en indvirkning, eller at virksomhedens aktiviteter forårsager, fremmer eller tilskynder en anden enhed til at forårsage en negativ indvirkning. Bidraget skal være væsentligt, dvs. at der ikke tages hensyn til mindre eller ubetydelige bidrag. Vurderingen af, om bidraget er væsentligt, og forståelsen af, hvornår virksomhedens handlinger kan have forårsaget, fremmet eller tilskyndet en anden enhed til at forårsage en negativ indvirkning, kan indebære en hensyntagen til flere faktorer.

Der kan tages hensyn til følgende faktorer:

— i hvilket omfang en virksomhed kan tilskynde til eller motivere en negativ indvirkning forårsaget af en anden enhed, dvs. i hvilken grad aktiviteten har øget risikoen for, at indvirkningen opstod

— i hvilket omfang en virksomhed kunne eller burde have haft kendskab til den negative indvirkning eller potentialet for en negativ indvirkning, dvs. graden af forudsigelighed

— i hvilket omfang en af virksomhedens aktiviteter rent faktisk har modvirket den negative indvirkning eller mindsket risikoen for, at indvirkningen opstod.

Den blotte omstændighed, at der findes en forretningsforbindelse eller aktiviteter, der skaber de generelle betingelser for, at der kan opstå negative indvirkninger, udgør ikke i sig selv et bidragsforhold. Den pågældende aktivitet skal øge risikoen for en negativ indvirkning væsentligt.
23.

opfordrer EU-Udenrigstjenesten og medlemsstaterne til at træffe hasteforanstaltninger for at lede indsatsen på den kommende 48. samling i FN's Menneskerettighedsråd hen imod vedtagelsen af en stærk resolution om menneskerettighedssituationen i Cambodja, udvide mandatet for FN's særlige rapportør om menneskerettighedssituationen i Cambodja og anmode FN's højkommissær for menneskerettigheder om at overvåge og rapportere om menneskerettighedssituationen i Cambodja og skitsere, hvilke foranstaltninger regeringen bør træffe for at opfylde sine internationale menneskerettighedsforpligtelser;
29.

udtrykker sin dybe bekymring over det syriske folks fortsatte lidelser ti år efter konfliktens begyndelse; er navnlig bekymret over, at de humanitære behov i Syrien er steget med en femtedel alene i det seneste år, og at yderligere 4,5 millioner syrere nu lider under fødevareusikkerhed, mens 90 % lever under fattigdomsgrænsen; mener, at humanitær adgang fortsat skal være en central prioritet for EU i Syrien, og at øgede behov kræver en større finansiel og politisk reaktion fra EU's side; bemærker, at FN's Sikkerhedsråds resolution 2533 om grænseovergangen ved Bab al Hawa skal fornys i juli 2021; beklager, at Rusland og Kina undlod at stemme ved den sidste afstemning i stedet for at stemme for resolutionen; er af den opfattelse, at levering af humanitær bistand over grænsen ikke kan forventes at være tilstrækkelig til at forsyne de mennesker, der i øjeblikket er afhængige af grænseoverskridende levering; minder om, at 2,4 millioner syrere er afhængige af denne grænsepassage for at overleve, og at manglende forlængelse af denne passage i mindst 12 måneder vil have alvorlige og livstruende konsekvenser; fordømmer FN's Sikkerhedsråds medlemmers handlinger, der har søgt at begrænse den humanitære adgang af politiske årsager; opfordrer indtrængende alle FN's Sikkerhedsråds medlemmer til at støtte fornyelsen af resolutionen om grænseoverskridende bistand for at undgå en forværring af den humanitære krise og sikre udvidelse af og støtte til grænseoverskridende interventioner, der gennemføres i overensstemmelse med humanitære principper; fremhæver betydningen af at sikre en øjeblikkelig fornyet godkendelse af grænseovergangsstederne Bab al-Salam og Yarubiyah i overensstemmelse med FN's Generalforsamlings resolution 74/169 for at sikre, at bistanden når frem til nødlidende befolkningsgrupper i både nordvest og nordøst ad de mest direkte ruter; understreger betydningen af at sikre, at humanitær bistand udelukkende rettes mod dem, der har størst behov;
5.

opfordrer til øjeblikkelig og betingelsesløs løsladelse af alle menneskerettighedsforkæmpere og samvittighedsfanger, herunder Abdulhadi al-Khawaja, Dr. Abduljalil al-Singace, Naji Fateel, Abdulwahab Hussain, Ali Hajee, Sheikh Ali Salman og Hassan Mshaima, som er blevet tilbageholdt og dømt for blot at have udøvet deres ret til ytringsfrihed, og til at frafalde alle anklager mod dem; opfordrer NF/HR og medlemsstaterne til at kæmpe for og føre en energisk kampagne for at sikre øjeblikkelig løsladelse af de fængslede menneskerettighedsforkæmpere som et centralt element i et styrket samarbejde mellem EU og Bahrain; opfordrer de bahrainske myndigheder til at garantere et sikkert rum for civilsamfundsorganisationer og uafhængige medier; opfordrer indtrængende Bahrains regering til at give udenlandske journalister og menneskerettighedsorganisationer adgang til Bahrain; roser kraftigt det arbejde, der udføres af alle menneskerettighedsforkæmpere, journalister og advokater, hvis arbejde er afgørende for forsvaret af menneskerettighederne; opfordrer indtrængende Bahrains regering til at genetablere landets eneste uafhængige nyhedsmedie, Al Wasat, og til at tillade uafhængige politiske samfund at operere i Bahrain, herunder samfund, der er blevet opløst;
45.

anerkender det vigtige bidrag, som det europæiske netværk af ombudsmænd yder til udvekslingen af bedste praksis og tilvejebringelse af oplysninger om medlemmernes opgaver og kompetencer samt den korrekte gennemførelse af EU-retten; foreslår, at dette netværk i højere grad inddrages i at sikre, at EU-midlerne anvendes korrekt; foreslår, at det også yder støtte til nationale eller regionale ombudsmænd, der står over for et stærkt pres fra deres regeringer, navnlig med hensyn til krænkelser af rettigheder, der sikres i chartret; opfordrer dette netværk til at overveje, hvilken rolle de nationale og regionale ombudsmænd kan spille for at inddrage EU-borgerne yderligere i EU's beslutningsproces; fremhæver, at netværket også kan bidrage til at fremme en god forvaltningskultur på medlemsstatsniveau ved at fremme samarbejde og øge de nationale ombudsmænds bevidsthed om betydningen af at forsvare borgernes rettigheder; påpeger, at de midler, der er bevilget til netværket, bør øges; opfordrer Den Europæiske Ombudsmand til regelmæssigt i Ombudsmandsinstitutionen at afholde møde for det europæiske netværk af ombudsmænd, hvis centrale opgave netop er at sikre respekten for de grundlæggende rettigheder;
D.

der henviser til, at volden i den østlige del af DRC har resulteret i mere end 2 000 ofre i 2020; der henviser til, at volden er steget endnu mere siden begyndelsen af 2021; der henviser til, at civile, hvoraf størstedelen er kvinder og børn, er mål for den gentagne vold, der har ført til, at mere end 150 mennesker døde mellem den 11. december 2020 og den 10. januar 2021; der henviser til, at inden for de to første måneder af 2021 er over 100 mennesker blevet kidnappet, og mange andre er blevet såret; der henviser til, at medicinsk infrastruktur og naturressourcer blev ødelagt, og at huse angiveligt blev sat i brand; der henviser til, at de humanitære konsekvenser af denne vold giver anledning til bekymring; der henviser til, at FN hidtil har registreret mere end 67 000 fordrevne personer;
68.

opfordrer Kommissionen til at ændre direktivet om bekæmpelse af menneskehandel med henblik på at sikre, at medlemsstaterne udtrykkeligt kriminaliserer bevidst brug af alle ydelser, der leveres af ofre for menneskehandel, og som involverer udnyttelse, som foreslået i artikel 18 i direktivet om bekæmpelse af menneskehandel, i betragtning af denne kriminalitets alvorlige og omfattende karakter i hele EU og det lave antal retsforfølgninger; beklager, at det er vanskeligt for anklagemyndighederne at bevise, at brugen af ydelser fra et offer for menneskehandel har været bevidst; understreger, at vanskeligheden ved at finde beviser ikke nødvendigvis er et afgørende argument for ikke at behandle en given type adfærd som en strafbar handling; bemærker, at en begrænsning af strafferetligt ansvar til den situation, hvor brugeren har direkte og aktuel viden om, at personen er offer for menneskehandel, skaber en meget høj tærskel for retsforfølgning; mener, at det niveau af viden, der bør kræves i forbindelse med denne lovovertrædelse, bør være genstand for en grundig undersøgelse; mener, at brugeren bør påvise, at der er taget alle rimelige skridt til at undgå brug af ydelser leveret af et offer; er bekymret over, at de retshåndhævende myndigheder ikke har tilstrækkeligt kendskab til den bevidste brug af ydelser, der leveres af ofre for menneskehandel, manglen på retspraksis med hensyn til den relevante bestemmelse og de utilstrækkelige og mangelfulde menneskelige ressourcer, der anvendes; understreger betydningen af, at medlemsstaterne styrker indsatsen for at øge antallet af efterforskninger og retsforfølgninger og mindske den byrde, der pålægges ofrene og deres vidneudsagn under bevisoptagelse; opfordrer til regelmæssig og skræddersyet uddannelse af efterforskere, anklagere og dommere og til systematisk brug af finansielle efterforskninger og andre effektive efterretningsbaserede efterforskningsredskaber, som kan tilvejebringe en række former for bevismateriale, der kan anvendes som supplement til ofrenes vidneudsagn; opfordrer medlemsstaterne til at afsætte tilstrækkelige finansielle og menneskelige ressourcer til at bekæmpe denne forbrydelse på behørig vis;
10.

understreger, at der er behov for under inddragelse af arbejdsmarkedets parter at forbedre systemet med foregribelse af færdighedsbehov for dermed at være bedre i stand til at opdage nye ændringer og behov for kvalifikationer, tilvejebringe generelle, sektor- og beskæftigelsesspecifikke kompetencer i nødvendigt omfang og minimere kvalifikationsflaskehalse og ubalancer med hensyn til kvalifikationer; glæder sig i denne forbindelse over Kommissionens forslag til foranstaltninger til forbedring af viden om færdigheder; fremhæver, at anvendelse af kunstig intelligens- og big data-analyser på viden om færdigheder ved fastlæggelse af nye jobprofiler skal overvåges regelmæssigt og systematisk for at undgå urimelighed og direkte og indirekte forskelsbehandling, og at korrigerende foranstaltninger bør sikres; understreger, at en styrkelse af karrierevejledningen fra en tidlig alder og lige adgang til information og støtte til studerende og voksne lærende kan bidrage til at vælge passende uddannelses- og erhvervsmæssige forløb, der fører til beskæftigelsesmuligheder, som matcher deres interesser, evner og kompetencer, og derved mindsker den manglende overensstemmelse mellem udbudte og efterspurgte færdigheder og kompetencer; understreger vigtigheden af samarbejde mellem arbejdsformidlinger og socialforvaltninger for at finde frem til og støtte mennesker, der for nylig har mistet eller er i risiko for at miste deres arbejde; understreger vigtigheden af livslang vejledning som led i dagsordenen for færdigheder i Europa og behovet for at forbedre adgangen til vejledning af høj kvalitet;
D.

der henviser til, at EU-institutionernes funktionsmåde bør være i overensstemmelse med retsstatsprincippet; der henviser til, at EU-institutionerne må stræbe efter de højest mulige standarder for gennemsigtighed, ansvarlighed og integritet; der henviser til, at disse principper er afgørende elementer med hensyn til at fremme god forvaltningspraksis inden for EU-institutionerne og sikre større åbenhed i EU's funktionsmåde og beslutningsproces; der henviser til, at borgernes tillid til EU's institutioner er af grundlæggende betydning for demokratiet, god forvaltningspraksis og effektiv beslutningstagning; der henviser til, at gennemsigtighed og aktindsigt også bør sikres i forbindelse med den måde, hvorpå EU's politikker gennemføres på alle niveauer, og EU-midlerne anvendes; der henviser til, at åbenhed og civilsamfundets deltagelse er afgørende forudsætninger for at fremme god forvaltningspraksis i EU's institutioner; der henviser til, at borgerne i henhold til de grundlæggende demokratiske principper har ret til at kende og følge med i beslutningsprocessen; der henviser til, at Europa-Parlamentet arbejder med en høj grad af gennemsigtighed i lovgivningsproceduren, herunder i udvalgsfasen, som gør det muligt for borgere, medier og berørte parter at se, hvordan og hvorfor beslutninger træffes, og at skelne klart mellem forskellige holdninger i Parlamentet og se kilden til et givent forslag samt at følge vedtagelsen af endelige afgørelser;
20.

opfordrer Kommissionen til at vurdere og foreslå foranstaltninger til at suspendere handelen med elektricitet med Hviderusland på en måde, der er i overensstemmelse med forpligtelserne i henhold til international handels-, energi- og atomlovgivning, for at sikre, at elektricitet produceret på værket i Ostrovets ikke kommer ind på EU's energimarked, mens Estland, Letland og Litauen stadig er tilsluttet BRELL-nettet;
18.

understreger, at selv om medlemsstaterne har indført mekanismer til at identificere ansøgere med behov for særlige proceduremæssige garantier, er disse ofte ikke effektive med hensyn til at opdage sådanne behov og, når behovene identificeres, vurderes ofte kun synlige behov; bemærker, at en effektiv og hurtig identifikation af ansøgere med behov for særlige proceduremæssige garantier fortsat er en udfordring; fremhæver, at sårbare personer har ret til at få deres behov for særlige proceduremæssige garantier vurderet og, hvis grænseprocedurerne anvendes på dem, at få tilstrækkelig bistand i henhold til EU-retten; opfordrer medlemsstaterne til at sikre, at alle ansøgere, der har behov for særlige proceduremæssige garantier, identificeres effektivt og får fuld adgang til disse særlige garantier og bistand som fastsat i direktivet om modtagelsesforhold; understreger, at hvis der ikke kan ydes tilstrækkelig støtte inden for rammerne af grænseproceduren, eller hvis den besluttende myndighed mener, at ansøgeren har behov for specifikke proceduremæssige garantier, idet opmærksomheden især rettes mod ofre for tortur, voldtægt eller andre former for grov vold af psykisk, fysisk eller seksuel karakter eller kønsbaseret vold, må den besluttende myndighed ikke anvende eller skal ophøre med at anvende disse procedurer på ansøgeren;
L.

der henviser til, at fem oppositionsaktivister fra februar til november 2020 blev dræbt eller døde under mystiske omstændigheder efter at være blevet udsat for vedvarende politisk forfølgelse på grund af deres oppositionsaktiviteter, nemlig bloggeren og torturofferet Dulat Agadil, hans 17-årige søn Zhanbolat Agadil, som var et vigtigt vidne til hans fars vilkårlige anholdelse, Amanbike Khairolla, Serik Orazov og Garifulla Embergenov; der henviser til, at myndighederne har undladt at foretage en grundig og gennemsigtig efterforskning af disse dødsfald; der henviser til, at det er yderst vigtigt at retsforfølge de personer, der har ansvaret for at give ordre til og udføre sådanne forbrydelser, og sikre, at de afholder sig fra at forfølge civilsamfundsaktivister og familiemedlemmer, der søger efter sandheden om ofrenes skæbne; der henviser til, at de kasakhiske myndigheder slog til mod mindst 200 aktivister, som havde deltaget i mindehøjtideligheden for Dulat Agadil eller organiseret indsamlinger til fordel for hans og andre politiske fangers familier; der henviser til, at 57 af disse personer er blevet anklaget for »ekstremisme«, heriblandt Dametkan Aspandiyarova, der er mor til tre børn, og som i øjeblikket er i husarrest og risikerer at få 12 års fængsel for ekstremisme, fordi har organiserede en indsamling til fordel for Dulat Agadils familie;
8.

understreger, at den aktuelle pandemi har forværret den digitale kløft i EU, og fremhæver derfor det presserende behov for at fremme digitale færdigheder for alle og tilskynde til udbredt brug, anerkendelse og validering af alternativer, herunder uformelle og ikkeformelle læringsmuligheder såsom online og digital læring og uddannelse; opfordrer navnlig til et stærkt fokus på og støtte til unge lærende, der har oplevet et indkomsttab inden for teknisk uddannelse, vekseluddannelse og erhvervsuddannelse, og til udvikling og udstrakt brug af digitale værktøjer, undervisnings- og læringsmaterialer og -indhold af høj kvalitet med henblik på at forhindre folk i at droppe ud af uddannelsessystemet og sikre en gnidningsløs og effektiv overgang fra skole til arbejdsliv; understreger, at det uanset den konkrete covid-19-baggrund er vigtigt at opretholde fremmødeundervisning for at sikre, at ingen lades i stikken, navnlig mindre børn, sårbare grupper og unge fra vanskelige socioøkonomiske baggrunde uden teknologiske midler eller færdigheder;
28.

bemærker, at SMV'er synes at have mindre held med at vinde kontrakter i henhold til direktivet om indkøb af forsvarsmateriel end i EU's generelle offentlige indkøb; bemærker endvidere, at direktivets underleverandørbestemmelser tydeligvis ikke er blevet anvendt regelmæssigt og struktureret af medlemsstaternes myndigheder; mener, at nogle medlemsstater oplever disse bestemmelser som komplekse og vanskelige at anvende, hvilket delvis forklarer direktivets begrænsede virkning, og at der derfor er behov for at opfordre SMV'er til at deltage i denne proces og til at forenkle procedurer;
13.

understreger behovet for bæredygtige, retfærdige og hensigtsmæssige økonomiske, finanspolitiske og produktivitets- og vækstfremmende strukturpolitikker, både på EU-plan og på medlemsstatsplan, der er baseret på en forpligtelse til troværdige finanspolitiske regler for at bevare euroens stabilitet og integritet; glæder sig i denne forbindelse over den plan, der er skitseret i genopretningspakken Next Generation EU, om at anvende en finanseffekt, navnlig at låne 750 mia. EUR fra kapitalmarkedsobligationer til at finansiere genopretningen efter covid-19-pandemien og støtte den grønne og digitale omstilling; mener, at genopretnings- og resiliensfonden kan få det i øjeblikket fragmenterede statsgældsmarked til at fungere bedre, lette gennemførelsen af bankunionen og støtte udviklingen mod gennemførelsen af kapitalmarkedsunionen; glæder sig endvidere over udstedelsen af 100 mia. EUR i obligationer under det europæiske instrument for midlertidig støtte til mindskelse af risikoen for arbejdsløshed i en nødsituation (SURE); bemærker, at de seneste erfaringer med SURE-udstedelser bekræfter investorernes store interesse i europæiske obligationer; anerkender, at finansiering af genopretningsplanen på grundlag af et samlet svar på et fælles chok er den rigtige tilgang; fremhæver, at anvendelsen af forskellige skatter til at øge EU's egne indtægter er et skridt i den rigtige retning og derfor styrker euroens rolle; mener, at Parlamentet bør tildeles en stærkere demokratisk rolle i gennemførelsen af denne proces gennem politisk kontrol;
10.

bemærker, at covid-19-krisen har understreget behovet for, at medlemsstaterne koordinerer digitale uddannelsespolitikker og -foranstaltninger mere effektivt og udveksler bedste praksis gennem en flerpartstilgang til uddannelsespolitikken for at sikre, at den opfylder EU-borgernes behov og sætter de lærende i centrum; glæder sig derfor over Kommissionens tilsagn om at oprette et europæisk digitalt uddannelsesknudepunkt som et første skridt i retning af en samskabelsesproces og et løbende overvågningssystem, der forbinder nationale og regionale strategier for digital uddannelse og inddrager centrale interessenter og eksperter, herunder civilsamfundsorganisationer, der repræsenterer forskellige tilgange inden for og uden for den almindelige uddannelse; mener, at det nye knudepunkt er en kanal, hvorigennem medlemsstaterne bør fremme samarbejdet mellem uddannelsesinstitutioner for at forbedre udbuddet af digital uddannelse; bifalder ambitionen om at anvende knudepunktet til at etablere en strategisk dialog med medlemsstaterne om de centrale forudsætninger for en vellykket digital uddannelse med henblik på en henstilling fra Rådet; opfordrer indtrængende Kommissionen til at arbejde hurtigt for at fremrykke datoen for offentliggørelsen af udkastet til henstilling til 2021;
49.

glæder sig over vedtagelsen af Kosovo-programmet for ligestilling mellem kønnene og det arbejde, der udføres af kvindeudvalget i Kosovos nationalforsamling; opfordrer Kosovos myndigheder til at intensivere indsatsen for at fremme ligestilling mellem kønnene og styrke kvinders økonomiske position, herunder ved at prioritere integration af kønsaspektet og øget samarbejde med civilsamfundet, herunder kvindeorganisationer, og ved at skabe et miljø, der fremmer bedre repræsentation af kvinder i beslutningstagende stillinger, samt ved at sikre, at skolebøger ikke fastholder stereotyper og forskelsbehandling; opfordrer i denne forbindelse til, at kvinder deltager i det forhandlingsteam, der er ansvarligt for dialogen mellem Beograd og Pristina; kræver ligeledes, at EU støtter denne indsats og disse bestræbelser ved selv at følge ovennævnte henstillinger;
49.

glæder sig over landets bestræbelser på at forbedre samarbejdet om håndtering af irregulær migration, grænsebeskyttelse og imødekommelse af flygtninges, asylansøgeres og migranters grundlæggende behov; opfordrer til yderligere at styrke den internationale beskyttelse af personer, der har behov herfor, og forebygge krænkelser af folkeretten, såsom påståede tilbagedrivninger; opfordrer myndighederne til at indføre en aktiv overvågningsmekanisme og til at tage de nødvendige skridt til at forhindre disse krænkelser af folkeretten; understreger, at Nordmakedoniens bidrag til beskyttelse af Den Europæiske Unions ydre grænser er af afgørende betydning, og opfordrer EU til at intensivere sin støtte til grænsebeskyttelse i regionen; noterer sig de fremskridt, der er gjort med hensyn til at bekæmpe menneskehandel og -smugling, og minder om behovet for at etablere en holdbar mekanisme til håndtering af irregulære migrationsstrømme og at bekæmpe menneskesmuglingsnetværk, da landet fortsat ligger på en af de vigtigste transitruter for migranter; noterer sig det igangværende samarbejde og støtter færdiggørelsen af statusaftalen med Det Europæiske Agentur for Grænse- og Kystbevogtning (Frontex), som vil fremme en bedre beskyttelse af grænserne og gøre det lettere at bekæmpe grænseoverskridende kriminalitet under fuld overholdelse af de grundlæggende rettigheder; tilskynder landet til at gå videre med vedtagelsen af en strategi for integration af migranter, herunder reintegration af tilbagesendte;
19.

glæder sig over lanceringen af anden fase af IPD med Serbiens nationalforsamling, med støtte fra Europa-Parlamentet, under inddragelse af alle relevante interessenter og proeuropæiske politiske kræfter i Serbien med henblik på at forbedre det politiske klima og tilliden på tværs af det politiske spektrum og opbygge konsensus om udestående spørgsmål i forbindelse med valgprocessen i overensstemmelse med anbefalingerne fra internationale observationsmissioner; opfordrer indtrængende til, at der hurtigst muligt afholdes nye runder af et mere inklusivt IPD, og opfordrer alle parter til at fastlægge klare mål, kriterier, benchmarks og samtalepartnere; understreger, at IPD bør afsluttes i god tid inden det kommende valg for at give tilstrækkelig tid til at gennemføre de nødvendige juridiske og andre ændringer af valgbetingelserne og gennemføre dem i praksis med henblik på at skabe lige vilkår forud for valget; minder om, at regeringen og uafhængige organer skal sikre fuld og korrekt gennemførelse af de retlige rammer for de forpligtelser, der er indgået inden for rammerne af IPD;